సి.హెచ్. ప్రేమ్ సింగ్

సి.హెచ్. ప్రేమ్ సింగ్ (డిసెంబర్ 20, 1932 - డిసెంబర్ 12, 2017) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు అంబేద్కర్ నగర్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై ఢిల్లీ శాసనసభ స్పీకర్‌గా రెండుసార్లు, మంత్రిగా,  ఢిల్లీ ప్రదేశ్ కాంగ్రెస్ కమిటీ అధ్యక్షుడిగా మూడుసార్లు పని చేశాడు.

ప్రేమ్ సింగ్  1958లో దక్షిణ ఢిల్లీలోని అంబేద్కర్ నగర్ నుండి ఢిల్లీ మున్సిపల్ కార్పొరేషన్ కు తన మొదటి ఎన్నికల్లో పోటీ  చేసి గెలిచి ఆ తరువాత ఆయన జరిగిన అన్ని ఎన్నికలలో  1962లో MCD, 1967, 1972, 1977, 1983లో మెట్రోపాలిటన్ కౌన్సిల్, 1993, 1998, 2003,  2008లో ఢిల్లీ శాసనసభ ఎన్నికలలో వరుసగా 10 ఎన్నికలలో పోటీ చేసి అన్నింటిలోనూ గెలిచి గిన్నిస్ వరల్డ్ రికార్డ్ సృష్టించాడు.
మరణం
ప్రేమ్ సింగ్ 2017 డిసెంబర్ 6న బి.ఆర్. అంబేద్కర్ వర్ధంతి (మహాపరినిర్వాన్ దివస్) సందర్భంగా జరిగిన పార్టీ కార్యక్రమంలో పాల్గొంటున్నప్పుడు గుండెపోటు రావడంతో,  హార్ట్ & లంగ్ ఇన్స్టిట్యూట్‌లో చేర్చారు, డిసెంబర్ 9న ఆయనను మాక్స్ హాస్పిటల్ (సాకేత్)కి తరలించగా మరోసారి గుండెపోటు రావడంతో డిసెంబర్ 12న మరణించాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు